OpenLLM-France/wikimedia huggingface dataset:
# Parc Nacional Històric (Haití)

El Parc Nacional Històric situat a Milot, al nord d'Haití, comprèn les ruïnes del Palau de Sans Souci, la Ciutadella de La Ferrière i els edificis de Ramiers. Va ser declarat com a Patrimoni de la Humanitat per la UNESCO l'any 1982 amb la denominació de Parc Nacional Històric: Ciutadella, Sans Souci, Ramiers.

## Referències

* ↑ Centre, UNESCO World Heritage. «National History Park – Citadel, Sans Souci, Ramiers» (en anglès). [Consulta: 11 març 2021].
# Megophrys edwardinae

Megophrys edwardinae és una espècie d'amfibi que viu a Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M. & Yambun, P. 2004. Megophrys edwardinae. Llista Vermella d'Espècies Amenaçades de la UICN 2006. Consulta: 7 d'abril del 2008.
# Jonesville

«Jonesville» té aquests significats:
* Jonesville (Califòrnia), àrea no incorporada al comtat de Butte (Califòrnia, EUA)
* Jonesville (Carolina del Sud), població dels Estats Units a l'estat de Carolina del Sud
* Jonesville (Carolina del Nord), població dels Estats Units a l'estat de Carolina del Nord
* Jonesville (Illinois), àrea no incorporada al comtat de LaSalle (Illinois, EUA)
* Jonesville (Indiana), població dels Estats Units a l'estat d'Indiana
* Jonesville (Louisiana), població dels Estats Units a l'estat de Louisiana
* Jonesville (Virgínia), població dels Estats Units a l'estat de Virgínia
* Jonesville, antic nom de Lehi, comunitat a Mesa (Arizona, EUA)
# Louis King

Louis King (28 de juny de 1898 - 7 de setembre de 1962) va ser un actor i director de cinema nord-americà de westerns i pel·lícules d'aventures dels anys 20, 30 i 40.

## Biografia

King va néixer a Christiansburg (Virgínia). El seu nom també estava escrit com L.H. King i Lewis King. Germà del director Henry King, va entrar al negoci cinematogràfic l'any 1919 com a actor de personatges. Es va especialitzar en vilans i fanfarrons. Va començar la seva carrera com a director d'una sèrie de westerns a la dècada de 1920 com a Lewis King: The Bantam Cowboy (1928), The Fightin' Redhead (1928), The Pinto Kid (1928), The Little Buckaroo (1928), The Slingshot Kid (1927), The Boy Rider (1927), Montana Bill (1921), Pirates of the West (1921) i The Gun Runners (1921).
Va dirigir aventures d'acció i westerns de Hollywood a les dècades de 1930 i 1940 i la pel·lícula de guerra de la 20th Century-Fox Chetniks! The Fighting Guerrillas el 1943. A la dècada de 1950, va dirigir westerns a la televisió, incloent episodis de Gunsmoke el 1957, el Zane Grey Theatre el 1958, The Adventures of Wild Bill Hickok i The Deputy el 1960–61.
King va morir per causes no revelades l'1 de setembre de 1962, a Hollywood, Califòrnia, als 64 anys.

## Filmografia parcial

* Rosemary Climbs the Heights (1918)
* The Valley of Tomorrow (1920)
* The Gun Runners (1921)
* Ever Since Eve (1921)
* Singing River (1921)
* Watch Your Step (1922)
* Main Street (1923)
* Let's Go (1923)
* The Law Rustlers (1923)
* Spawn of the Desert (1923)
* The Printer's Devil (1923)
* The Devil's Cargo (1925)
* The Boy Rider (1927)
* The Pinto Kid (1928)
* The Little Buckaroo (1928)
* Orphan of the Sage (1928)
* The Bantam Cowboy (1928)
* Young Whirlwind (1928)
* The Fightin' Redhead (1928)
* Rough Ridin' Red (1928)
* The Freckled Rascal (1929)
* The Vagabond Cub (1929)
* Mexicali Rose (1929)
* Men Without Law (1930)
* The Lone Rider (1930)
* The Mask Falls (1931)
* Desert Vengeance (1931)
* Police Court (1932)
* The Arm of the Law (1932)
* Drifting Souls (1932)
* The County Fair (1932)
* Life in the Raw (1933)
* Bachelor of Arts (1934)
* Murder in Trinidad (1934)
* Charlie Chan in Egypt (1935)
* Angelina o el honor de un brigadier (1935)
* Bengal Tiger (1936)
* Bulldog Drummond's Revenge (1937)
* Wine, Women and Horses (1937)
* Bulldog Drummond Comes Back (1937)
* Tom Sawyer, Detective (1938)
* The Way of All Flesh (1940)
* Typhoon (1940)
* Young America (1942)
* Chetniks! The Fighting Guerrillas (1943)
* Thunderhead, Son of Flicka (1945)
* Smoky (1946)
* Thunder in the Valley (1947)
* Green Grass of Wyoming (1948)
* Sand (1949)
* Mrs. Mike (1949)
* Powder River (1953)
* Sabre Jet (1953)
* Missió perillosa (1954)
* Massacre (1956)

## Bibliografia

* Ephraim Katz: The Film Encyclopedia, Fourth Edition. Revised by Fred Klein und Ronald Dean Nolen. New York 2001, S. 750

## Referències

* ↑ New York Times
* ↑ Profile, Citwf.com; accessed July 23, 2015.
* ↑ Ellenberger, Allan R. Celebrities in Los Angeles Cemeteries: A Directory (en anglès). McFarland, May 1, 2001, p. 217. ISBN 978-0-7864-0983-9.
# Neoperla multilobata

Neoperla multilobata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Borneo.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):28.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* Encyclopedia of Life (anglès)
* BioLib (anglès)
# Hongria al Festival de la Cançó d'Eurovisió 2012

La televisió hongaresa Magyar Televízió retoma un format de preselecció oberta, després de les darreres eleccions internes, per escollir el seu representant a l'edició de 2012.

## Organització

La Magyar Televízió va obrir un període de recepció de propostes des del dia 1 de desembre fins al dia 30 de desembre de 2011. En total, va rebre prop de 200 candidatures. Tots els candidats, sense restriccions de nacionalitat o idioma de la cançó proposta, es van sotmetre a una avaluació per part del comitè organitzador de la cadena per triar els vint semifinalistes que competiran a les dues semifinals, on s'escolliran quatre finalistes a cadascuna (tres pel jurat i un pel televot). El resultat de la final es determinarà per televot i vot del jurat de la cadena al 50%. La final està prevista per l'11 de febrer de 2012.

## Candidats

El 10 de gener de 2012, la MTV va anunciar les vint candidatures escollides:
* Anti Fitness Club - Lesz, ami lesz
* Rudi Krisz - A fél veled egész (reemplaça una candidatura desqualificada)
* Caramel - Vízió
* Compact Disco - Sound of our hearts
* Annamari Dancs - Feel
* Juli Fábián & Zoohacker - Like a child
* Niki Gallusz & Márton Vizy - Európa, egy a szívünk
* Tibor Gyurcsik - Back in place
* Gabi Heinz - Learning to let go
* András Kállay-Saunders - I love you
* Linda & Ben & Viktor Király - Untried
* Gina Kiss - Chasing dreams
* Attila Kökény & Tamara Bencsik - Állítsd meg az időt
* Monsoon - Dance
* Szalonna - Open your heart
* Péter Puskás - Csillagok
* Sophistic - Yeah OK!
* Renáta Tolvai - Élek a szemeidben
* Gabi Tóth - Nem kell végszó
* Nika - This love

## Resultats

* Semifinal 1: 28 de gener de 2012.
1. Rudi Krisz - A fél veled egész 2. Attila Kökény & Tamara Bencsik - Állítsd meg ad idöt 3. Niki Gallusz & Márton Vizy - Európa, egy a szívunk 4. Annamari Dancs - Feel 5. Szalonna - Hangok a szívekért 6. András Kállay-Saunders - I love you 7. Gábor Heincz - Learning to let go - qualificat 8. Gabi Tóth - Nem kell végszó - qualificat 9. Compact Disco - Sound of our hearts - qualificat 10.Caramel - Vízió - qualificat

## Referències

* ↑ Victor Hondal:Hungary: MTV calls for songs www.esctoday.com (anglès)
* ↑ Hondal, Victor. «Hungary: Submissions deadline extended». EscToday.com, Data incorrecta.
* ↑ Brey, Marco. «Hungary: Three shows to select entry for Baku» (en anglès). Eurovision.tv, 01-12-2011.
* ↑ Sanjay Jiandani:Hungary: 20 hopefuls revealed www.esctoday.com (anglès)

## Vegeu també

* Festival de la Cançó d'Eurovisió 2012
# Ivan Sag

Ivan Sag (Alliance, 9 de novembre de 1949 - Menlo Park, 10 de setembre de 2013) fou un professor de lingüística de la Universitat Stanford. Juntament amb Carl Pollard escrigué molts llibres introductoris a la teoria sintàctica dels llenguatges naturals i, particularment, al marc teòric conegut com a gramàtica sintagmàtica nuclear. També participà en el desenvolupament de la gramàtica d'estructura sintagmàtica generalitzada, teoria de la qual sorgeix l'anterior. En resum, la seva investigació apunta al desenvolupament de la lingüística i de la sintaxi del llenguatge natural.
Les seves àrees d'investigació inclouen les anomenades dependències no acotades, conegudes en la tradició de Noam Chomsky com moviments-Cú, el sistema dels verbs auxiliars en anglès, molts problemes que concerneixen la interfície entre semàntica i sintaxi, i la teoria sintàctica sobre el processament del llenguatge. El seu últim treball apunta a conciliar conceptes de la gramàtica de construccions amb la gramàtica sintagmàtica nuclear.
Sag obtingué el doctorat amb una tesi sobre el funcionament de l'el·lipsi, sota la tutoria de Noam Chomsky. Curiosament, abans havia rebut una mestria a la Universitat de Pennsilvània, on havia estudiat lingüística comparada i sociolingüística i un batxillerat de la Universitat de Rochester.

## Referències

* ↑ «RIP Ivan Sag (1949-2013)» (en anglès). Symbolic Systems. Arxivat de l'original el 2013-09-21. [Consulta: 12 setembre 2013].
# Paredes de Escalona

Paredes de Escalona és un municipi de la província de Toledo a la comunitat autònoma de Castella-La Manxa. Limita amb Cenicientos a la província de Madrid i Almorox, Escalona del Alberche i Aldea en Cabo a la de Toledo.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 111 | 111 | 120 | 116 | 115 | 113 | 120 | 112 | 124 | 145 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Rafael Campos Rubio | UCD | 19/04/1979 |
| 1983 - 1987 | Rafael Campos Rubio | PSOE | 28/05/1983 |
| 1987 - 1991 | Rafael Campos Rubio | PSOE | 30/06/1987 |
| 1991 - 1995 | Mariano Vilas Díaz | PP | 15/06/1991 |
| 1995 - 1999 | Mariano Vilas Díaz | PP | 17/06/1995 |
| 1999 - 2003 | Mariano Vilas Díaz | PP | 03/07/1999 |
| 2003 - 2007 | Vicenta Antonia de Haro López | PSOE | 14/06/2003 |
| 2007 - 2011 | José Antonio García González | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Megil

Megil és el nom dels següents personatges:
* Megil d'Agrigent, colonitzador lucà
* Megil d'Esparta, polític espartà
# Lovendegem

Lovendegem és un municipi belga de la província de Flandes Oriental a la regió de Flandes. Era el resultat de la fusío amb Vinderhoute el 1977. Al seu torn, l'1 de gener de 2019 va fusionar amb Waarschoot i Zomergem per formar un municipi nou que va prendre el nom de Lievegem, segons el nom del curs d'aigua del Lieve que connecta els tres nuclis.

## Seccions

| # | Nom | Extensió (km²) | Població (01/01/2006) |
| 1 | Lovendegem | 15,82 | 8.091 |
| 2 | Vinderhoute | 3,66 | 1.286 |

## Evolució demogràfica

* Font:NIS
* 1977: annexió de Vinderhoute

## Situació

* a. Sleidinge (Evergem)
* b. Evergem
* c. Mariakerke (Gant)
* d. Drongen (Gant)
* e. Merendree (Nevele)
* f. Zomergem
* g. Waarschoot

## Referències

* ↑ «Geografische indeling» (en neerlandès). Statbel (ofici belga d'estadística). [Consulta: 24 juliol 2021].
# Neoperla multispinosa

Neoperla multispinosa és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba al Vietnam.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Stark & Sivec, 2008. Illiesia 4(3):19-54.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* BioLib (anglès)
# Lipovka (Líssie Gori)

* Per a altres significats, vegeu «Lipovka».
Lipovka (en rus: Липовка) és un poble de l'óblast de Saràtov, a Rússia, segons el cens del 2010 tenia 191 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Ivan Rovni

Ivan Andréievitx Rovni (en rus Иван Андреевич Ровный, Sant Petersburg, 30 de setembre de 1987) és un ciclista rus, professional des del 2006. Actualment corre per l'equip Gazprom-RusVelo.
En el seu palmarès destaca la victòria el Campionat del Món en ruta en categoria júnior.
Durant la disputa de la 16a etapa de la Volta a Espanya de 2014, es va veure implicat amb una baralla amb el ciclista de l'Omega Pharma-Quick Step, Gianluca Brambilla. Els dos corredors van ser exclosos de la cursa abans d'arribar a la meta.

## Palmarès en ruta

* 2005
** Campió del món júnior en ruta
** Campió d'Europa júnior en Ruta
* 2007
** Vencedor d'una etapa del Tour de l'Avenir
* 2018
** Campió de Rússia en ruta

### Resultats al Giro d'Itàlia

* 2007. Abandona (14a etapa)
* 2011. 67è de la classificació general
* 2014. 46è de la classificació general
* 2015. 115è de la classificació general
* 2016. 36è de la classificació general
* 2017. 119è de la classificació general

### Resultats a la Volta a Espanya

* 2008. Abandona
* 2014. Exclòs (16a etapa)
* 2016. 99è de la classificació general

## Palmarès en pista

* 2006
** Campió d'Europa sub-23 en Puntuació

### Resultats a la Copa del Món

* 2005-2006
** 1r a Los Angeles, en Persecució per equips
* 2006-2007
** 1r a Sydney, en Persecució per equips

## Referències

* ↑ Gianluca Brambilla e Ivan Rovny, pelea a puñetazos en La Vuelta

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Paredes de Nava

Paredes de Nava és una localitat i municipi de la comarca de Tierra de Campos a la província de Palència, Comunitat Autònoma de Castella i Lleó, Espanya.

## Economia

En l'actualitat una part important de la població activa treballa al sector terciari dintre o fora de la localitat. L'altra ocupació destacable i que està en progressiu declivi és l'agricultura i la ramaderia, amb indústries paral·leles de transformació de productes carnis, safareig de llanes, sitges de cereals o centres panificadores.
A més d'aquestes activitats es desenvolupen altres com indústria de terrissa i establiments turístics.

## Fills il·lustres

De la vila de Paredes de Nava han sorgit un nombre de personatges coneguts a escala nacional i internacional, destacant els artistes.
* Jorge Manrique, poeta del segle xv, conegut per la triaria Cobles per la mort del seu pare.
* Pedro Berruguete, pintor d'últims de segle xv. Les seves obres poden ser admirades tant a Espanya com al Louvre o Itàlia.
* Alonso Berruguete, escultor i pintor del segle xvi. A més té diverses obres poc conegudes de caràcter arquitectònic.
* Felipe Berrojo, arquitecte durant el barroc.
* Esteban Abril, pintor retratista del segle xx.
* Tomás Teresa León, Prevere i Cronista Oficial del segle XX

## Dades curioses

L'any 2006, la imatge triada per als dècims de la Loteria de Nadal va ser una reproducció de la Nativitat de Crist de Pedro Berruguete, un oli taula del segle xv, situada al tercer cos del Retaule Major de l'Església de Santa Eulàlia d'aquesta localitat

## Bibliografia

* Herrero Vallejo, Lorenzo. La Cofradía de Carejas en Paredes de Nava, 1500-2000. Palencia: Cofradía de Ntra. Sra. de Carejas, [2004]

## Enllaços externs

* Web de l'ajuntament Arxivat 2007-10-01 a Wayback Machine.
* Información, Historia y fotografias de Paredes de Nava Arxivat 2008-04-11 a Wayback Machine.
# Marzio Erculeo

Marzio Erculeo (Otricoli, 1623 - Mòdena, 5 d'agost de 1706) fou un músic i compositor italià.
Feu els primers estudis musicals a Roma, passant després a Modena, i com a soprano entrà en la capella del duc Francesc I. Sembla que abraçà l'estat eclesiàstic, ja que sol·licità del duc Francesc II un benefici de la catedral que no aconseguí, pel que es retirà a Cherici, entrant en la casa de sacerdots de la congregació de San Carles, on obrí una escola de cant pla.
És autor de l'oratori Il Battesimo di S. Valeriano. També va compondre les obres didàctiques Il Musico ecclesiastico (Mòdena, 1686), el qual es un tractat de cant pla, i Primi elementi di musica (Mòdena, 1689).

## Referències

* ↑ Enciclopedia universal ilustrada europeo-americana (en castellà). volum 20, Enri-Espan. (Repr. d. Ausg. 1915). Espasa-Calpe, 1977, p.425. ISBN 84-239-4520-0.
# Juliet Sargeant

Juliet Sargeant és una dissenyadora de jardins. Va néixer a Tanzània però va estudiar disseny de jardins a la Universitat de Middlesex. L'any 2016, el seu jardí anti-esclavitud va ser el primer jardí que es va mostrar en el Chelsea Flower Show fet per una dona negra. El disseny va guanyar una medalla d'or.
L'any 2018 va ser afegida en la llista 100 Women BBC, que aplega les 100 dones més influents de l'any.

## Referències

* ↑ Tim Stewart. Juliet Sargeant makes history as first black designer at Chelsea Flower Show, 16 maig 2016.
* ↑ Chelsea Flower Show: 'Modern slavery' garden design wins gold. BBC News, 24 maig 2016.
* ↑ «Wanawake 100 wa BBC 2018: Mtanzania Juliet Sargeant mbunifu wa kurembesha bustani ni miongoni mwao» (en suahili). BBC News, 19-11-2018. [Consulta: 8 gener 2019].

## Enllaços externs

* Dissenys de jardí guanyadors de premis de Juliet Sargeant – lloc web oficial
# Lliura israeliana

La lliura israeliana, també coneguda com a lira israeliana pel seu nom en hebreu (לירה ישראלית, lira yisraelit; en plural לירות ישראליות, lirot yisraeliot), fou la unitat monetària d'Israel des de poc temps després de la creació de l'estat el 1948 fins al 1980. S'acostumava a abreviar ל"י en alfabet hebreu i I£ en alfabet llatí. El seu codi ISO 4217 era ILP.
Les primeres lliures israelianes es dividien encara en 1.000 mils, com la moneda anterior palestina, nom que el 1949 va esdevenir en hebreu prutot (פרוטות), en singular prutà (פרוטה; en àrab بــروطـة, bruta). En la reforma monetària de 1960, la fracció va passar a ser 100 agorot (אגורות), en singular agorà (אגורה; en àrab اغورة, agora).

## Història

La lliura israeliana va substituir la lliura palestina en termes paritaris (1:1). De fet, la lliura palestina (en anglès Palestinian pound; en àrab جنيه فلسطيني junaia filistiní) va subsistir a Israel fins al 1952, emesa pel Banc Anglopalestí (Anglo-Palestine Bank) en comptes del precedent Institut Monetari Palestí (Palestine Currency Board), i amb el mateix nom en anglès i àrab però reanomenada «lliura de la Terra d'Israel» (לירה ארץ ישראל, lira Eretz-Yisraelit) en hebreu. Quan el 1952 el Banc Anglopalestí va esdevenir el Banc Nacional d'Israel (בנק לאומי לישראל, Bank Leumi Le-Yisrael), la lira fou anomenada definitivament lira israeliana (לירה ישראלית, lira yisraelit en hebreu; جنيه إسرائيلي, junaia israïlí en àrab). A partir del 1954 fou emesa pel Banc d'Israel (בנק ישראל, Bank Yisrael).
A la dècada del 1960 hi va haver una forta controvèrsia sobre el fet que la moneda israeliana no tingués un nom tradicional hebreu. Finalment el Ministeri de Finances es va decidir a canviar-li el nom, cosa que no va ser efectiva fins al febrer del 1980, en què la lliura israeliana fou substituïda pel xéquel, nom de ressonàncies bíbliques, a raó de deu lliures per xéquel.

## Monedes i bitllets

En el moment de la seva substitució pel xéquel, en circulaven monedes d'1, 5, 10 i 25 agorot i de ½, 1 i 5 lirot i bitllets de 5, 10, 50, 100 i 500 lirot.

## Vegeu també

* Lliura (moneda)

## Enllaços externs

* Monedes d'Israel (anglès)
* Bitllets d'Israel Arxivat 2008-01-02 a Wayback Machine. (anglès)
* Banc d'Israel Arxivat 2004-06-19 a Wayback Machine. (hebreu) (anglès)
# Okhótnikove

Okhótnikove (en (ucraïnès): Охотникове, en rus: Охотниково) és un poble de la República Autònoma de Crimea a Ucraïna, que el 2014 tenia 1.550 habitants. Pertany al districte rural de Saki. Fins al 1948 la vila es deia Ibraïm-Bai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Lipovka (Sverdlovsk)

* Per a altres significats, vegeu «Lipovka».
Lipovka (en rus: Липовка) és un poble (un possiólok) de l'óblast de Sverdlovsk, a Rússia, segons el cens del 2010 tenia 62 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Ivan Regen

Ivan (Janez) Regen (conegut també com a Johann Regen) (9 de desembre de 1868 - 27 de juliol de 1947), va ser un biòleg eslovè, conegut pels seus estudis en el camp de la bioacústica.

## Biografia

Va néixer al poble de Lajse (actualment a Eslovènia). Des de ben petit es va interessar pels sons d'insectes. La seva família no es podia permetre pagar la seva escolarització, de manera que va començar a estudiar al seminari local per al qual va rebre una beca, i de mica en mica va arribar a estalviar prou diners per anar a estudiar a la Universitat de Viena. Allà va estudiar història natural amb els professors Grobben, Exner i Claus. Va rebre el seu doctorat el 1897 i va començar a treballar com a professor de secundària, primer a Viena, i més tard a Hranice (Moràvia). Finalment es va tornar a traslladar a Viena després d'una recomanació d'Exner i va estar treballant allà fins a la seva jubilació el 1918.
# Percina williamsi

Percina williamsi és una espècie de peix pertanyent a la família dels pèrcids.

## Descripció

* La femella pot arribar a fer 9,05 cm de llargària màxima.
* 11-16 espines i 12-13 radis tous a l'aleta dorsal i 2 espines a l'anal.
* 44-45 vèrtebres.
* Es diferencia de Percina macrocephala per tindre escates més grosses.

## Reproducció

Té lloc sobre fons de grava a la darreria de l'hivern.

## Hàbitat

És un peix d'aigua dolça, bentopelàgic i de clima subtropical, el qual viu sobre fons rocallosos, sorrencs o fangosos de rierols i rius petits d'aigües netes.

## Distribució geogràfica

Es troba a Nord-amèrica: conca superior del riu Tennessee a Tennessee, Virgínia i Carolina del Nord (els Estats Units).

## Observacions

És inofensiu per als humans.

## Referències

* ↑ Haldeman S. S., 1842. Description of two new species of the genus Perca, from the Susquehanna River. J. Acad. Nat. Sci. Phila. v. 8 (pt 2). 330.
* ↑ uBio (anglès)
* ↑ Page, L.M. & Near, T.J., 2007. A New Darter from the Upper Tennessee River Drainage Related to Percina macrocephala (Percidae: Etheostomatinae). Copeia, 2007 (3): 605–613.
* 1 2 3 4 FishBase (anglès)
* 1 2 Page, L.M. & Near, T.J., 2007.
* ↑ Page, L.M. & Near, T.J., 2007.

## Bibliografia

* Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.

## Enllaços externs

* BioLib (anglès)
* AQUATAB